আর্মেনিয়া
আর্মেনিয়াতে নগরায়নের হার উচ্চ। এখানে প্রায় দুই-তৃতীয়াংশ লোক শহরে বাস করে। নদী উপত্যকায়, বিশেষত হ্রাজদান নদীর তীরে বসতির ঘনত্ব বেশি। হ্রাজদান নদীর তীরেই আর্মেনিয়ার বৃহত্তম শহর ও রাজধানী ইয়েরেভান অবস্থিত। আর্মেনিয়ার দ্বিতীয় বৃহত্তম শহর হল গিয়ুম্‌রি। ১৯৮৮ সালে গিয়ুম্‌রি শহর এক ভয়াবহ ভূমিকম্পের শিকার হয়।
সিটসেরনিকাবার্ড দর্শক তালিকা
পোপ দ্বিতীয় জন পল আর্মেনিয়ার জাতীয় ধর্ম হিসেবে খ্রিস্টধর্ম গ্রহণের ১৭০০ তম বার্ষিকী অনুষ্ঠানে অংশগ্রহণের জন্য ২০০১ সালের ২৫ শে সেপ্টেম্বর ইয়েরেভানে যান। পোপ রাষ্ট্রপতি রবার্ট কোচারানিয়ের সাথে বৈঠক শেষে পরের দিন স্মারক পরিদর্শন করেন। উনি স্মৃতিসৌধে মাল্যদান করবার পরে একটি সংক্ষিপ্ত ভাষণ দেন ও প্রার্থনা পাঠ করেন। পোপ তাঁর প্রার্থনায় মেটজ ইয়েঘারন (আর্মেনীয় শব্দ, যা আক্ষরিক অর্থে অনুবাদ করলে হয় "মহান অপরাধ") শব্দটি ব্যবহার করেন, যা নিয়ে বিতর্ক সৃষ্টি হয় যে উনি ১৯১৫ সালের গণহত্যার ঘটনাকে স্বীকৃতি দিলেন কি না।